•

**Årsmøteprotokoll 23. mars 2021 kl 18.00**

**Sted: Teams**

Sivert Krudtå åpnet møtet og ønsket velkommen. 14 til stede på årsmøte, inkludert styret.

**Sak 1) - Godkjenning av stemmeberettigede og fullmakter**

Følgende har stemmerett på møtet:

* Slekt og Data Tromsø: Are Larsen (Tor Ivar Didriksen møtte ikke)
* Slekt og Data Midt-Troms: Eirik D. Nord
* Slekt og Data Vardø: ingen møtte
* Slekt og Data Sør-Varanger: ingen møtte
* Slekt og Data Alta: Pål Sørensen
* Slekt og Data Nord-Troms: ingen
* Slekt og Data Sør-Troms: Svein Kjetil Finstad

**Sak 2) - Valg av møteleder, referent og to til å undertegne protokollen**

Forslag fra styret:

* Møteleder – Bente Nordhagen
* Referent – Laila Lanes
* Underskrift av protokollen – Pål Sørensen og Svein Kjetil Finl

*Vedtak: Enstemmig vedtatt*

**Sak 3) Godkjenning av innkalling og saksliste**

*Vedtak: Godkjent*

**Sak 4) – Styrets årsberetning 2020 for Slekt og Data Nord**

Møteleder gikk igjennom årsberetning. Han kom selv med følgende forslag til tillegg: endring: Når det gjelder antall medlemmer skal det stå at det pr. 23. mars var 566 betalende medlemmer og totalt er det 581 medlemmer. Are Larsen fra Slekt og Data Tromsø gikk igjennom årsberetningen for Slekt og Data Tromsø.

*Vedtak: Årsberetningen ble enstemmig tatt til etterretning med nevnte endringer.*

**Sak 5) – Regnskap og revisors beretning**

Kasserer gikk igjennom regnskapet og revisjonsberetningen. Regnskapet er gjort opp med et overskudd på kr. 47 256,56.

|  |
| --- |
|  |

*Vedtak: Regnskapet og revisorberetning godkjennes enstemmig.*

**Sak 6) – Eventuell godtgjørelse til tillitsvalgte for styrearbeid**

*Vedtak: Det utbetales ikke godtgjørelse til tillitsvalgte for styrearbeid*

**Sak 7) Budsjett for inneværende år**

Styreleder orienterte først om aktivitetsplanen.

Det kom i tillegg mange innspill vedr. denne, her er noen:

Å få tilgang til medlemslister i de enkelte lokallagsområdene for å kunne få i gang aktiviteter

Å alliere seg med historielag og skape allianser for å skape aktivitet

Å opprette brukergrupper på ulike slektsprogram, eller koble seg på sentrale brukergrupper

Styret jobber videre med innspillene og har som mål å få opp aktiviteten også om koronapandemien fortsetter å skape begrensninger.

Regnskap: Kasserer orienterte om budsjettet der det legges opp til økt aktivitet, noe som innebærer at budsjettforslaget foreslås gjort opp med et underskudd på 7 094.

*Vedtak: Budsjett og aktivitetsplan enstemmig vedtatt.*

**Sak 8) - Innkomne forslag**

Eirik Dørdal Nord har kommet med følgende forslag:

Årsmøtet ber foreningen innføre såkalt honnørmedlemskap fra og med 2022

Bakgrunn: Endel av våre medlemmer har oppnådd vanlig pensjonsalder. I veldig mange

tilfelle betyr det at inntekten går kraftig ned. Dette gjenspeiler seg i alle de såkalte honnørordninger som finnes på veldig mange områder i dag. Disse honnør-ordningene betyr gjerne at pris / medlemskap blir halvert.

*Vedtak: Årsmøtet sender forslaget over til styret og ber styret om å jobbe med videre for å se på mulighetene for å få innført honnørmedlemskap fra 2022.*

**Sak 9) – Vedtektsendringer**

Forslag til vedtekter for distriktslag vedtas med følgende spesifikasjoner:

Punkt II Styre og ledelse; §9a) om sammensetning av styret:

*Vedtak: Årsmøtet vedtar at punkt a) skal gjelde for Slekt og Data Nord:*

1. *a) Distriktslaget ledes av et styre med minst tre medlemmer medregnet leder, samt inntil tre varamedlemmer. Leder velges for ett år og styremedlemmer velges til styret for to år. Varamedlemmer velges for ett år. Leder velges ved særskilt valg.*
2. Punkt V Forskjellige bestemmelser
3. §26 om lokale hederspriser:
4. *Vedtak: Årsmøtet vedtar punkt a) Distriktslaget deler ut hederspriser.*

**Sak 10) – Valg**

Styret består av
Leder Sivert Krudtå, Alta - på valg – ønsker ikke gjenvalg

Nestleder Laila Lanes, Tromsø - på valg

Kasserer Trygg Jakola, Vestre Jakobselv – på valg

Sekretær Alf Einar Hansen, Alta – ikke på valgI

Ivar M. Johansen, Harstad – ikke på valg

Varamedlemmer:

Frøydis Betten, Varangerbotn – ikke på valg

Peder Kofoed Fyhn – på valg – ikke lenger medlem i Slekt og Data

Valgkomitéen foreslår følgende til styret:

Laila Lanes – gjenvelges for 2021-22

Trygg Jakola – gjenvelges for 2021-22

Frøydis Betten – ny, velges for 2021-22

Are Larsen, Tromsø velges som varamedlem for 2021 (for Frøydis Betten)

Eilif A. Nordseth, Harstad velges som varamedlem for 2021-22

Laila Lanes velges som styreleder for 2021.

Thorleif Isaksen gjenvelges som revisor for 2021-22.

*Vedtak: Valgkomitéens forslag enstemmig vedtatt.*

Styret la deretter fram forslag på ny valgkomité:

Tom Arild Kristiansen, Tromsø – gjenvalg

Sivert Krudtå, Alta – ny

Eirik Dørdal Nord, Midt-Troms – ny

Eirik velges som leder.

*Vedtak: Enstemmig*

Vedtak: Styrets forslag vedtatt enstemmig

Møtet hevet kl.20.00

Referent

Laila Lanes

Svein Kjetil Finstad Pål Sørensen